**Euskal Irrati Telebista** (**EITB**, en galego: *Radiotelevisión Vasca*), é un ente público de dereito privado, dependente do Departamento de Cultura do Goberno Vasco e, lexislativamente, do Parlamento Vasco. Xunto con EITB Media S.A.U. empresa que realiza a produción e emisión das canles de radio, televisión e Internet, forma o grupo de comunicación público do País Vasco.

A súa creación emana do artigo 19 do Estatuto de Gernika e ten como unha das súas finalidades principais o uso normalizado da lingua éuscara. O 20 de maio de 1982, o Parlamento Vasco aprobou por unanimidade a Lei de creación de Euskal Irrati Telebista e dando sustento á creación do grupo de radio e televisión pública do País Vasco. A sede inicial de Euskal Irrati Telebista foi localizada no concello biscaíno de Iurreta, cando esta anteigrexa estaba anexionada á vila de Durango. Dende o verán de 2007 ten a súa sede na rúa Paseo de Capuchinos de Bilbao, a capital biscaína.

Inicialmente, era a accionista única das empresas que conformaban o grupo de comunicación; Euskal Telebista-Televisión Vasca, S.A. (ETB) que se encargaba da produción e emisión de televisión; públicas Eusko Irratia-Radiodifusión Vasca S.A. Gasteiz Irratia-Radio Vitoria, S.A. dedicadas á produción e difusión de radio e Eitbnet, S.A. dedicada á produción e difusión en Internet, ata que, en 2020, se disolveron Eusko Irratia-Radiodifusión Vasca S.A. Gasteiz Irratia-Radio Vitoria, S.A. e Eitbnet, S.A. e integráronse en Euskal Telebista-Televisión Vasca, S.A. pasando esta a denominarse EITB Media S.A.U.. O Ente Público Euskal Irrati Telebista-Radio Televisión Vasca e EITB Media S.A.U. constitúen o grupo de comunicación público da comunidade autónoma do País Vasco.

Empresas
--------

Actualmente, EITB é un grupo de empresas formado por:

* **Ente Público Euskal Irrati Telebista**: empresa matriz que engloba os servizos comúns de todo o grupo. Ten a súa sede en Bilbao, no edificio Bami que formaba parte da antiga Feira Internacional de Mostras.
* **Euskal Telebista S.A.**: empresa de produción e emisión de televisión. O seu centro emisor está en Bilbao, ten un centro de produción en Donostia e corresponsalías en Vitoria e noutras cidades de España e do mundo. Actualmente ten 7 canles:
	+ ETB 1, en éuscaro.
	+ ETB 2, en castelán.
	+ ETB 3, en éuscaro.
	+ ETB 4, en éuscaro e castelán.
	+ ETB HD, en alta definición.
	+ ETB Sat, en éuscaro e castelán, para a súa emisión en Europa.
	+ Canal Vasco, en castelán, para a súa emisión en América.
* **Eusko Irratia S.A.**: empresa de produción e emisión de programas de radio. Ten instalacións en Bilbao, Donostia e Vitoria. Actualmente ten 5 emisoras:
	+ Euskadi Irratia, en éuscaro.
	+ Radio Euskadi, en castelán.
	+ Radio Vitoria, en éuscaro e castelán.
	+ EITB Musika, en éuscaro e castelán.
	+ Gaztea, en éuscaro.
* **EITBNET S.A.**: empresa dedicada á difusión de contidos en Internet e á creación e mantemento de páxinas web. Ten as súas instalacións en Bilbao. A sociedade xestiona o portal institucional www.eitb.eus.

Sede
----

Redacción de ETB
Na súa creación situouse no actual municipio biscaíño de Iurreta, entón anexionado ao de Durango, e dende 2007 ten a súa sede en Bilbao, na Basurtuko Kaputxinoen Kalea.

A actual sede de EITB en Bilbao é un complexo onde se asentan varias empresas do Grupo. Realizouse nas antigas instalacións da Feira de Mostras de Bilbao, concretamente nos pavillóns feirais 7 e 8. Dos máis de 31.000 m² dos que se dispoñían, con alturas entre 9 e 12 m, utilizáronse unha cantidade similar pero construíndo, nalgúns sitios, entreplantas, permitindo deste xeito que haxa unha superficie destinada a futuras ampliacións e servizos considerable.

No deseño buscáronse ambientes diáfanos, con muros de cristal transparentes e grandes superficies libres acomodadas á beira de grandes ventás. A sala de "redacción de contidos" onde o seu sitúa a maioría do persoal que traballa nas empresas que teñen a súa sede aquí (Eusko Irratia, ETB e EITBNET), ten unha superficie de 3.000 m² cunha altura de 9 m, unha lonxitude aproximada de 100 m e unha anchura de 30 m con capacidade para traballar simultaneamente máis de 300 persoas, o que fai da súa redacción a máis grande de España.

Directores xerais
-----------------

Desde a súa creación en 1982 ostentaron o cargo de Director Xeral varias persoas. Ata 1998 o Director Xeral era nomeado polo Goberno Vasco pasando nesa data mediante a Lei 8/1998, de modificación da lei de Creación do Ente Público Radio Televisión Vasca, a ser nomeado polo Parlamento Vasco. Foron directores xerais as seguintes persoas:

* Josu Zubiaur (1982, EAJ-PNV)
* Andoni Arizaga (1982-1985, EAJ-PNV)
* José María Gorordo (1985-1987, EAJ-PNV)
* Josu Ortuondo (1987-1991, EAJ-PNV)
* Iñaki Zarraoa (1991-1999, EAJ-PNV)
* Andoni Ortuzar (1999-2008, EAJ-PNV)
* Bingen Zupiria (2008-2009, EAJ-PNV), en funcións.
* Alberto Surio (2009-2013, PSE-EE)
* Maite Iturbe (2013-presente, EAJ-PNV)

Véxase tamén
------------

### Ligazóns externas

* Web do grupo EITB Arquivado 11 de xaneiro de 2008 en Wayback Machine.
* Web de información
* Web de sección sindical do CC.OO. de Euskadi en EITB
* Web da sección sindical de KLB-UTC (Kazetaritzako Langileen Batasuna - Unión de Traballadores da Comunicación)

| * v
* c
* e
Euskal Irrati Telebista |
| --- |
| Euskal Telebista (televisión) | 

|  |  |
| --- | --- |
| Canles actuais | ETB 1 ·  ETB 2 ·  ETB 3 ·  ETB 4 ·  ETB HD ·  ETB Sat ·  Canal Vasco |
| Desaparecidos | ETBK Sat |

 |  |
| Eusko Irratia (radio) | Euskadi Irratia ·  Radio Euskadi ·  Radio Vitoria · Gaztea  ·  EITB Musika |

| * v
* c
* e
Canles de televisión nacionais de Europa |
| --- |
| Países: | Acerbaixán İctimai TV **·**  TVSH **·** Alemaña NDR **·** Andorra RTVA **·**  ARMTV **·** Austria ORF **·** Bélxica VRT **·** Belarús BTRC **·** Bosnia e Hercegovina BHRT **·** Bulgaria BNT **·**  K-1 **·** Checoslovaquia ČT **·** Chipre CyBC **·**  CTV **·** Croacia HRT **·** Dinamarca DR **·** Eslovaquia RTS **·** Eslovenia RTVSLO **·** España TVE (La 1, La 2, Clan, TDP, 24h) **·** Estonia ERR **·** Finlandia YLE **·** Francia FT3 **·** Grecia NERIT **·** Hungría MTV **·**  RTÉ **·** Islandia RÚV **·** Italia RAI **·** Kosovo RTK **·**  LTV **·**  1 FLTV **·** Lituania LRT **·** Luxemburgo RTL9 **·** Macedonia do Norte MKRTV **·**  PBS **·**  TRM **·**  TMC **·**  RTGC **·**  NRK **·** Países Baixos NPO **·** Polonia TVP **·** Portugal RTP (RTP1, RTP2) **·**  BBC **·** Romanía TVR **·**  RTR **·**  SMRTV **·**  RTS **·**  SVT **·** Suíza SRG SSR **·** Ucraína NTU **·**  GPB |
| Outros: | Cataluña TVC (TV3 **·** El 33 **·** Esport 3 **·** Canal Super3 **·** 3XL **·** 3/24) **·**  BRT **·**  ETB (ETB 2) **·** Galicia TVG (tvG2) **·**  TV-PMR **·** Xibraltar GBP |
| Desaparecidos: |  ČST **·** Iugoslavia IRT **·** Unión Soviética TCS |

|  |  |
| --- | --- |
| Control de autoridades | 
* Wd: Q13422541
* WorldCat
* VIAF: 134731828
* GEC: 0025591
* LCCN: no2014130136

 |